open-index/open-wikipedia-markdown huggingface dataset:
Ngok Loden Sherab

**Ngok Loden Sherab** or **Ngok Lotsawa Loden Sherab** (tibetansk: རྔོག་ལོ་ཙཱ་བ་བློ་ལྡན་ཤེས་རབ,  Wylie:  rNgog lo tsa ba Blo ldan shes rab, født 1059, død 1109) var en viktig skikkelse i overføringen av buddhismen til Tibet. Han var en av de mest kjente oversetterne og er tradisjonelt kjent som en av de ti pilarer i tibetansk buddhisme,(*ka chen bcu*). Han var også kjent som **Matiprajna** .

Han spilte en nøkkelrolle i utbredelsen av Dharmakirtis ideer i Tibet. Blant hans litterære verker kan nevnes en kommentar til Dharmakirtis verk konstatering av gyldig kognisjon *Pramāṇaviniścaya*. Verket innledet en ny fase i Tibet av fortolkningen av Dharmakīrtis verk.

Han er også kjent for å ha forfattet kommentarer til alle fem av Maitreyas bøker, deriblant de eldste tibetanske eksegeser til Abhisamayālaṃkāra:

* Mngon rtogs rgyan gyi don bsdus pa (en oppsummering)
* Shes rab kyi pha rol tu phyin pa'i man ngag mngon par rtogs pa'i rgyan gi tik chung (en liten kommentar)
* Yum brgyad stong pa'i 'grel pa'i don bsdus (en kommentar til Prajñāpāramitāsūtraen i 8 000 vers, og muligens en underkommentar til Haribhadras korte kommentar

Hans biografi ble skrevet av hans elev Gro lung pa, og er bevart i sjeldne blokktrykk og i et manuskript i det nasjonale biblioteket i Bhutan.

## Referanser


## Litteratur
*Dram Dul: *Jig rten mig gcig blo ldan shes rab kyi rnam thar. Biography of Blo ldan shes rab. The Unique Eye of the World by Gro luṅ pa Blo gros byuṅ gnas. The Xylograph Compared with a Bhutanese Manuscript*, Arbeitskreis für Tibetische und Buddhistische Studien, Universität Wien 2004. 
* Kazuo Kano: rNgog blo ldan shes rab's Topical Outline of the Ratnagotravibhāga discovered at Khara Khoto., Orna Almogi (ed.), Contributions to Tibetan Literature, Halle: IITBS, 2008.

## Eksterne lenker
* RNgog lo tsa ba Blo ldan shes rab's Biography, Austrian Academy of Science
Liste over presidentene for det østerrikske Nasjonalrådet

**Presidenten for det østerrikske Nasjonalrådet** er leder for underhuset i parlamentet.

## Den første østerrikske republikk 1918 – 1938

## Den andre østerrikske republikk 1945 –

## Kilder
*
Bhadanta Vimuktisena

**Bhadanta Vimuktisena** (tibetansk: བཙུན་པ་རྣམ་གྲོལ་སྡེ་, Wylie: *btsun pa rnam grol sde*) var en elev av Arya Vimuktisena, som skrev en kommentar til Abhisamayālaṅkāra.

## Litteratur
*David Ruegg, 'Ārya and Bhadanta Vimuktisena on the Gotra-Theory of the Prajñāpāramitā', contained in: *Wiener Zeitschrift für die Kunde Südasiens*, vols. 12-13 [Frauwallner Festschrift] (1968-1969), pp. 303-317.
Tyrkia under Kortbane-EM i svømming 2015

**[[Tyrkia]]** deltok under **[[Kortbane-EM i svømming 2015]]** i Netanya i Israel fra 2. til 6. desember 2015 og tok to medaljer.
__NOTOC__
## Medaljevinnere

## Resultater
;Kvinner

## Referanser
Herman Løvenskiold (amtmann)

**Herman Løvenskiold** (født 24. januar 1783 i Porsgrund, død 24. november 1825 i Montpellier) var en dansk-norsk kancellideputert og amtmann.

Han var sønn av kammerherre Severin Løvenskiold til Fossum og Bolvig og Benedicta Henrikka Aall (1756–1813). I 1800 ble han dimittert privat til Universitetet hvoretter han gjorde tjeneste som offiser ved landeværnet. I 1803 ble han juridisk kandidat, 1804 auskultant i Rentekammeret. Heretter studerte han de følgende år i Göttingen, Holland, Frankrike og England.

I 1808 ble han medlem av *Kommissionen for Norges providering*, i 1809 var han konstituert amtmann i Vejle Amt, fra 1811–15 bekledde han stillingen som amtmann i Hobæk Amt, som han senere måtte oppgi på grunn av sykdom. Etter noen tid ble han på ny utnevnt til amtmann, denne gang over Svendborg Amt. I 1822 ble han  deputert i Danske Kancelli og samme år ekstraordinær assessor i Højesteret. Han døde under en rekonvalesensreise i Montpellier den 24. november 1825.

I 1804 var han blitt utnevnt til kammerjunker og i 1812 til kammerherre og Ridder av Dannebrog. Den 8. oktober 1813 ektet han Sophie Hedevig baronesse Adeler til Adelersborg (1795–1859), en datter av geheimekonferensråd og baron Frederik Adeler og komtesse Bertha Moltke. De fikk datteren Berthe Henriette Frederikke Løvenskiold (1814–1875), som ble gift i 1836 med Georg Fredrik Otto lensbaron Zytphen-Adeler (1810-1878).

Løvenskiold og hans hustru er begravet i Fårevejle kirke på Sjælland.

## Referanser
Mihomuseet

**Miho Museum** er et japansk kunstmuseum nær byen Koka i prefekturet Shiga. Museet ble grunnlagt av Mihoko Koyama (1910-2003), som var arving til det familieeide tekstilselskapet Toyobo og en av sin samtids rikeste kvinner i Japan, og ble åpnet i 1997. Hun var grunnlegger av den religiøse bevegelsen Shinji Shūmeikai.

## Kunstsamlingen
Mihomuseet har en omfattende samling av klassisk kunst fra forskjellige kulturer i Asia, Egypt, Hellas og Roma, til stor del basert på innkjøp på det internasjonale kunstmarked på 1990-tallet.

## Bygningen
Museets arkitekt I. M. Pei hadde tidligere tegnet et høyt frittstående klokketårn i Shumeis åndelige sentrum ved landsbyen Misono, innen synsvidde fra museet. I.M. Pei ble også engasjert for museet, som han utformet konsepsjonelt på basis av *[[Fortellingen om ferskenblomstkilden]]* av den kinesiske dikteren Tao Qian.
 
Museet ligger i fjell- og skoglandskap og er innbygd i en fjelltopp. Om lag tre fjerdedeler av bygningsvolumet på 17.400 m2 ligger undergrunns. Bygningen er interiørt og eksteriørt kledd med en beige kalkstein fra Magny Doré i Frankrike, samme stein som Pei tidligere benyttet for inngangslokalene i Louvre. Taket består av glass og stålrør i en konstruksjon basert på triangulære former.

I likhet med *Fortellingen om ferskenblomskilden* nærmer besøkere seg museet ved å passere først en lund med ferskentrær og deresster en tunnel, som går gjennom en nærliggende ås. Tunnelen munner ut i en hengebro, opphengt på den ene siden, som leder over en dyp ravine til den åsen der museet ligger. Museet er bygd ved at en stor del av åsen er løftet bort, bygningene konstruert og jord deretter lagtpå ighen og blitt beplantet med opprinnelig vegetasjon. Bare mindre yter er eksponerte mot sider og oppad.

## Eksterne lenker
*Miho Museum  
*Shumei 
*
Den seirende vilje

***Den seirende vilje*** (med undertittelen *Den moderne Faust*, dansk: **) er en stum dansk dramafilm fra 1915 regissert av Robert Dinesen. Manuset ble skrevet av Niels Th. Thomsen. Norske Gunnar Tolnæs spiller rollen som doktor Voluntas.

## Handling
Det er en fortelling av Faust-typen. Den litt engstelige legen, doktor Felix, arbeider hardt for å finne et botemiddel mot kreft. Hans stilige, elegante og ondskapsfulle kollega, doktor Voluntas, tilbyr ham rikdom og kvinnen i hans drømmer. Doktor Felix gir etter for fristelsene og rammes av alle former for ulykke. Han tar til slutt sitt eget liv. Doktor Voluntas står leende over ham, utkledd som Mefisto. Filmen begrunner det med at han bærer et karnevalkostyme, men etterlater tilskueren liten tvil om hans sanne sataniske vesen.

## Rolleliste
*Gunnar Tolnæs - Doktor Voluntas
*Carlo Wieth - Doktor Felix
*Johanne Fritz-Petersen - Margaret
*Henry Seemann - Vincent, løytnant, Margarets bror
*Betzy Kofoed - Sara, Margaret og Vincents tante
*Arne Weel - Seidel, medisinerstudent
*Ellen Møller - Stuepike
*Agnes Lorentzen

## I Norge
Filmen ble forbudt av den norske sensuren med begrunnelsen *«Moralsk nedbrytende»*.

## Referanser


## Eksterne lenker
*
Vassvikelva kraftverk

**Vassvikelva kraftverk** er et vannkraftverk ved Vassvikevatnet i Gjuvarsdalen i Odda kommune i Vestland.

Det er et elvekraftverk som utnytter et fall på 266 meter i Stølselva.

Installert effekt er 2,6 MW fra en peltonturbin. Årsproduksjon er 7,7 GWh.

## Referanser


## Kilder
* 
* NVE vannkraftdatabase
*Småkraft
* Rein Energi
Papa, Can You Hear Me?

«**Papa, Can You Hear Me?**» er en poplåt fra 1983, fremført av Barbra Streisand i filmmusikalen *[[Yentl (film)|Yentl]]* (1983). Sangen ble komponert av Michel Legrand, mens sangteksten ble skrevet av Alan og Marilyn Bergman.

Låten ble nominert til Oscar for beste sang, og Streisands venninne, Donna Summer, fremførte sangen under den 56. Oscar-utdelingen. Sangen lå på 26.-plass på Billboards adult contemporary-liste.

## Bruk i filmen
I filmen synger Yentl (Streisand) låten etter at hun har dratt hjemmefra for å studere Talmud. Hennes far døde nettopp, og Yentl synger sangen til ære for ham.

## Andre tolkninger
«Papa, Can You Hear Me?» har også blitt tolket av mange andre artister. Nina Simone sang låten på studioalbumet *A Single Woman* i 1993, og Charlotte Church sang låten på studioalbumet *Enchantment*. Sangen ble også fremført av Lea Michele i *[[Glee]]*-episoden «Grilled Cheesus». Micheles rollefigur Rachel Berry synger låten for Burt Hummel (som ligger i koma) og sønnen hans Kurt Hummel. Rachel synger låten ute, på samme måte som Yentl i filmen, og senere ved sykehussengen sammen med Mercedes, Finn, Quinn og Finns mor Carol. Sangen blir også sunget i en episode av *[[The Simpsons]]*.

## Referanser


## Eksterne lenker
*
Tupolev Tu-98

**Tupolev Tu-98** (NATO-kallenavn **Backfin**) var en prototype på et jet bombefly utviklet av Tupolev  Sovjet flyvåpen.

## Konstruksjon og utvikling
 
Tu-98 var et ledd i et  program for hurtige overlyds bombefly som skulle erstatte Tupolev Tu-16. Flyet hadde to Lyulka AL-7 turbojetmotorer med sidemonterte inntak, høyt på skroget (over vingeroten). Tu-98 ble bygget i 1955 og fløy første gang 1956. Det ble vist for en amerikask delegasjon på  Tushino flyplassen utenfor Moskva i juni 1956, men det ble ikke tatt i bruk og bare denne prototypen ble bygget..

Konstruksjonen av Tu-98 fikk stor betydning for den senere prototypen av Tupolev Tu-28 jagerfly,  kjent  under NATOs kodenavn *Fiddler*.

## Spesifikasjoner Tu-98

* Besetning: 3
* Lengde: 32,06 m
* Vingespenn:17,27 m
* Høyde: 8,06 m
* Vingearel: 87,5 m²
* Max avgangsvekt: 39&nbsp;000&nbsp;kg
* Motorer:To turbojet Lyulka AL-7F
* Skyvekraft:93,2 kN 
* Toppfart:1&nbsp;365 km/t
* Rekkevidde: 2&nbsp;440 km
* Flyhøyde:12&nbsp;750 m
* Bevæpning:
* Maskinkanon: 3 × 23&nbsp;mm Nudelman-Rikhter NR-23
* Bomber: 5&nbsp;000 kg

## Se også
* http://www.aviationsmilitaires.net/display/aircraft/185/tu-98  French language - with specifications
* http://xn----7sbb5ahj4aiadq2m.xn--p1ai/guide/air/b/tu98.shtml Russian language
* http://www.alexstoll.com/AircraftOfTheMonth/12-00.html Alex Stoll with pictures

## Referanser
NM i benkpress

**NM i benkpress** arrangeres årlig, i regi av Norges Styrkeløftforbund. Det første NM i benkpress ble arrangert i 1985 i Brumunddal, med Brumunddal Atletklubb som arrangør.

Benkpress er en styrkeøvelse som ellers, sammen med knebøy og markløft, utgjør konkurranseøvelsene i idretten styrkeløft.

## Resultater fra NM i benkpress (nye vektklasser f.o.m. 2011)

### Herrer +120 kg

### Herrer -120 kg

### Herrer -105 kg

### Herrer -93 kg

### Herrer -83 kg

### Herrer -74 kg

## Resultater fra NM i benkpress (gamle vektklasser t.o.m. 2010)

### Herrer +125 kg

### Herrer -125 kg

### Herrer -110 kg

### Herrer -100 kg

### Herrer -90 kg

### Herrer -82,5 kg

### Herrer -75 kg

### Herrer -67,5 kg

### Herrer -60 kg

### Herrer -56 kg

### Herrer -52 kg

## Resultater fra junior-NM i benkpress (nye vektklasser f.o.m. 2011)

### Herrer +120 kg

### Herrer -120 kg

### Herrer -105 kg

### Herrer -93 kg

### Herrer -83 kg

### Herrer -74 kg

## Referanser
Fire element komposisjon

**Fire element komposisjon** (engelsk: **Four Element Composition**) er en gouache på papir fra 1930 av den irske kunstneren Mainie Jellett (1897–1944). 

Bildet antyder inspirasjon fra de fire evangelister i Kellsboken, og viser hvordan Jellett kombinerer keltisk og kubistisk stil til å fremstille bilder som både er abstrakte og religiøse.

Jellett utstilte sine bilder første gang i Irland i 1922 og mottok mye kritikk. I dag regnes hun som en av den irske modernismes grunnleggere. 

Bildet tilhører Irish Museum of Modern Art.

## Referanser
Yituanheqi

**''Yituanheqi''  **(forenklet kinesisk: 一团和气; tradisjonell kinesisk: 一團和氣; pinyin: *Yītuán Héqì*) er et gongbibilde tegnet av Chenghua-keiseren. Det viser Tao Yuanming, Lu Xiujing og zen-mesteren Hui Yuan som omfavner hverandre, og sammen ligner på fremstilliner av maitreya.

Dette bildet reflekter det trekk i tradisjonell kultur der de tre lærer får sammensmelte på synkretistisk vis.

Xihusanxiaotu har samme formålet.

## Referanser
De tre lærer

**De tre lærer** (kinesisk: 三教一 , pinyin: *Sānjiào*, på japansk: *sankyō*) er i tradisjonell kinesisk kultur den forståelse at de tre store «lærer» i Kina gjensidig utfyller hverandre. I det kinesiskinfluerte Japan har det samme kulturelle trekk gjort seg gjeldende.

Med de tre lærer siktes det til konfucianisme, daoisme og buddhisme. Dene harmoni- og harmoniseringemodellen var svært utbredt, men ikke enerådende.

Et uttrykk for harmoniseringen kan man se avtegnet i den tradisjonelle kinesiske embedsmanns virke. Når han innføres i sitt embede er han desidert konfucianer, siden selve embedet er innføyet i en konfuciansk samfunnsforståelse. Legger han så vekt på livsforlengende forholdsregler, da er han i dette snarere daoist. Dør noen i hans familie, konsulterer han en buddistisk munk, ettersom buddhistene har den beste kontakt med det hinsidige.

Denne holdning gjenspeiler seg i et utsagn fra en kinesisk keiser under Ming-dynastiet: «De tre lærer er ett» (三教一。 *Sānjiào yī*). Men dette må imidlertid forstås på bakgrunn av at disse tre lærer i Ming-tiden ble sett på som ortodokse lærer som skulle organiseres med keiseren i spissen, og at andre grupper ble brennemerket som heterodokse og samfunnsskadelige.

Derutover har også de samme tre lærer gjensidig influert, befruktet og komplettert hverandre, på synkretistisk vis. Slik er for eksempel chan-buddhismen (*zen*) oppstått i møtet mellom daoisme og buddhisme. De religiøse spekulasjoner i neokonfucianismen overtok forestillinger fra buddhisme og daoisme. Daoismen utviklet til og med en skoleretning som hadde som sitt prosjekt å forene de tre lærer: «Den fullkomne virkelighets skole», quanzhen.

Fenomenet er også blitt betegnet som *kinesisk universisme*, et uttrykk først brukt av sinologen Jan Jakob Maria de Groot.

## Litteratur
* Ingrid Fischer-Schreiber: *Lexikon der östlichen Weisheitslehren: Buddhismus, Hinduismus, Taoismus, Zen.* O. W. Barth, München 1986, ISBN 3-502-67404-3.

## Referanser
Kate og Mim-Mim

***Kate og Mim-Mim*** er en canadisk-britisk animasjonsserie for barn som gikk på TV fra 2014 til 2018. Serien handler om den vesle jenta Masha (Maria) som ikke har noen venner, møter bamsefar – og blir etter en stund venn med ham. Animasjonen er laget i tredimensjonal grafikk. 

## Persongalleri
### Kate
Kate er en høy til en gresshoppe jente, grådige, full av initiativ og ressurser hvis primære formål er å ha det gøy og nyte livet med glede.

### Mim-Mim
Huset er et leketøy. Men det er som en gigant i verden. Når Kates kjole skitne veldig sint mot ham.

### Bifigurer
#### Boomer
Boomer, Kate hooliganisme reagerer ofte med kongler stjålet. Lili er forelsket.

#### Lili
Boomer er forelsket, det er den andre kvinnelige karakteren i serien.

#### Tach
Men som bjørn, ofte lider Kajte tull. Han går ofte i hagen med bjørn, og oftere kan ikke hjelpe, men å stjele gulrøtter.

#### Sluke
Sluke, est un Tyrannosaure qui vit dans le dépotoir Mimilou, et qui est le plus notoire intimidateur de Mimiloo. Il prend Souvent ses kolleger Copains, eget particulier Kate.

## Eksterne lenker
* 
*
Greyhounder

**Greyhounder** (portugisisk: **Os galgos**) er et maleri fra 1911 av den portugisiske billedkunstner Amadeo de Souza Cardoso (1887–1918). 

Bildet er malt i art nouveaustil og forestiller en sort og en hvit greyhound i et fjellandskap med en stor, oransje sol. Foran de to hunder løper to harer. Bildet befinner seg i Centro de Arte Moderna José de Azeredo Perdigão i Lisboa.

Cardoso regnes som en av Portugals fremste modernister.

## Referanser
Tupolev Tu-324

**Tupolev Tu-324** er et  30–50 seters kortdistanse, regionalt  passasjerfly som ble bygget tre varianter, Det er utstyrt med to Ivchenko-Progress AI-22 eller  Rolls-Royce BR710 turbofan motorer. Flyet vil også bli tilgjengelig som forretningsfly innredet for  8–10 passasjerer. Rekkevidden for de tre varianter er 2&nbsp;500&nbsp;km, 5&nbsp;000&nbsp;km og 7&nbsp;000&nbsp;km. Fraktversjonen kan frakte 3&nbsp;000&nbsp;kg last med en forventet rekkevidde på 5&nbsp;900&nbsp;km. Tu-324 er konstruert for erstatte de aldrenede Yak-40, Tu-134, An-24 og An-26 i Russlands regionale rutenett

## Produksjon
Eksekutiv-versjonen er utstyrt med satellitt-telefon, FAX og tilkobling for PC .Tupolev Tu-324 vil være istand til å starte eller lande på grus-og jord rullebaner. Tupolev Tu-324 bygges ved S.P.Gorbunov Aircraft Production Association i  Kazan i Russland.

## Se også
* Yak-40
* Tupolev Tu-134

## Eksterne lenker
* Tupovlev Tu-324/Tu-414 page
* http://www.ctrl-c.liu.se/misc/ram/tu-324.html
Bjørgjo kraftverk

**Bjørgjo kraftverk** er et vannkraftverk ved Etnefjorden i Etne kommune i Hordaland.

Kraftverket utnytter et fall på 349 meter fra Mørkavatnet til fjorden. Det er et elvekraftverk uten magasin. En bekk som tidligere rant forbi er også avledet via en kanal inn til Mørkavatnet.

Installert effekt er 600 kW fra en peltonturbin. Årsproduksjon er 2,3 GWh.

## Referanser


## Kilder
* 
* NVE vannkraftdatabase
Viktor Axelsen

**Viktor Axelsen** (født 1994) er en dansk badmintonspiller. Han tok OL-gull i Sommer-OL 2020. Han ble verdensmester i 2017. Han er også europamester og har seire i Thomas Cup. Han tok OL-bronse i 2016.

Han representerte Danmark under Sommer-OL 2024, hvor han tok gull.

## Referanser


## Eksterne lenker
*
Valeriu Nicolae

**Valeriu Ciolan Nicolae** (født 1970) er en rumensk menneskerettighetsaktivist og kommunikasjonstrener.

Da han var seks år gammel flyttet familien til Craiova, der faren arbeidet for det statlige jernbaneselskapet CFR. I Craiova gikk han på gymnas og på universitet, der han studerte informatikk og industriadministrasjon (1990-1994). Som medlem av romaminoriteten ble han og hans familie utsatt for rasisme, noe som førte til at han bestemte seg for å kjempe mot det. Mens han gikk på universitetet i Craiova fikk han et korttidsstipend til Storbritannia. Etter at han ble ferdig med studiene ble han ansatt av IBM i USA i 1996, men etter en stund reiste han tilbake til Romania. I 2000 reiste han til Canada, for å arbeide for IBM igjen, forlot Canada etter en stund og begynte på diplomatistudier i Malta. Deretter reiste han tilbake til Canada og arbeidet for un filial av IBM som var ansvarlig for Planet Poker. Diplomatistudiene avsluttet han i 2005 med en mastergrad. Deretter arbeidet han i Brussel for European Roma Information Office. 

Han har vært direktør for forskjellige ikke-statlige organisasjoner og seniorrådgiver for Open Society Institute i Budapest. I Ferentari-kvarteret i București, der mange roma bor, startet han et prosjekt som hjelper barn fra underprivilegerte familier å vinne respekt for seg selv ved å gjøre det godt på skolen. Dette prosjektet vant *2012 UNICEF award for best Sports and Education project*.

Han har også hatt flere offentlige stillinger i Romania, bl. a. såkalt *consilier de stat* («statsrådgiver») ved Statsministerens kontor og *secretar de stat* («statssekretær») i Arbeidsdepartementet. 

Han er grunnlegger av *Policy Center for Roma and Minorities*, og fast spaltist for Dilema Veche, et kulturtidsskrift fra Romania.   

Han er en av produsentene for filmen *Toto og hans søstre* av Alexander Nanau.   

## Verk
* *We are the Roma* (2013), Seagull Books, University of Chicago Press
* *Lobbying European and other Human Rights Institutions* (2009)
* *Excluded youth - report on the situation of youth in the most marginalised communities in Europe* (2014), UN OHCHR
* *Monitoring the Action Plan for Roma and Sinti*, Report for the OSCE/ODIHR (2006)
* *National Reports for the European Network against Racism* (2005, 2006, 2007, 2008, 2009, 2010)

## Premier
* *European Citizens' Prize,* gitt av Europaparlamentet, 2013 

## Referanser


## Eksterne lenker
*
Tupolev Tu-204

**Tupolev Tu-204** er et tomotors  jet-drevet frakt- eller passasjerfly tegnet av de russiske designbyrå Tupolev. Flyet  ligner Boeing 757 og tar opp til 212 passasjerer. Flyet fløy for  første  gang i 1989 og er solgt til bl.a Egypt og benyttes i Russland av Sibir Airlines. Flyet bygges  i byen Uljanovsk av Aviastar og bruker samme motor, (Aviadvigatel PS-90) som det fire-motors Iljusjin Il-96. Tupolev Tu-214 er i prinsippet samme fly, men med Rolls-Royce motorer og det bygges i Kazan av flyfabrikken KAPO. I tillegg brukes det som den russiske presidents fly.

## Spesifikasjoner (Tu-204-300)

## Referanser


## Eksterne lenker
* Tupolev Tu-204
Kung Tsui-chang

**Kung Tsui-chang** (, født 1. juli 1975 i Taipei på Taiwan) er offerembedsmann for Konfucius i Republikken Kina (Taiwan) og seniorrådgiver til Republikken Kinas president.

Kung er 79.-generasjons direkte etterkommer i mannslinjen fra Konfucius, og dermed titularoverhode for Kong-slekten. Kung overtok etter sin farfar Kung Te-cheng vervet offerembedsmann for Konfucius i 2009. etter dennes død. Hen ble samtidig utnevnt til seniorrådgiver til president Ma Ying-jeou.

Tegnet 垂 (*tsui*/*chuí*) i hans navn er generasjonsnavnet for den 79. generasjons etterkommere av Konfucius. Alle hans barn har tegnet 佑 *Yu* i sine navn; dette er generasjonsnavnet for den 80. generasjon etter Konfucius.

Hans far Kung Wei-yi døde før bestefaren. Hans mor var Kung Wei-yis hustru Yu Yuejie (于曰洁). Kung Tsui-chang og hans hustru Wu Shuoyin (吳碩因) har sønnen Kung Yu-jen (孔佑仁), født 1. januar 2006 i Taipei, og datteren Kung Yu-xin (孔佑心).

## Referanser

* China Post article from 2007
* China Post from 2009
UltraBirken

**UltraBirken** kan henvise til:
* UltraBirken sykkel - et årlig terrengløp på sykkel
* UltraBirken løp - et årlig terrengløp
Kong Shangren

**Kong Shangren** (; født i 1648 i Qufu i Shandong i Kina, død i 1718) var en dramatiner og dikter under Qing-dynastiets Kina, best kjent for sitt *chuanqi*stykke *[[Ferskenblomstviften]]* om Ming-dynastiets siste dager.

Kong var en 64.-gererasjons etterkommer av Konfucius. Han viste Kangxi-keiseren rundt da han besøkte Qufu.

*Ferskenblomstviften* forteller kjærlighetshistorien mellom embedsmannen Hou Fangyu og kurtesanen Li Xiangjun, under den såkalte Sørlige Ming - det vil si Ming-dynastiets forsøk på å videreføre seg selbv etter at rikshovedstaden Meijing og det meste av Kina var falt. Som drama er det ebn favoritt innen den kinesiske operaformen kunqu.

Kong Shangren er også kjent for et merkelig dikt om briller, en vestlig innovasjon som portugiserne medbragte til Macao.

## Referanser


## Litteratur
* Owen, Stephen, "Kong Shang-ren, *Peach Blossom Fan*: Selected Acts," in Stephen Owen, ed. *An Anthology of Chinese Literature: Beginnings to 1911*. New York: W. W. Norton, 1997. p. 942-972().

## Eksterne lenker
*
MT «Independența»

Oljetankeren «**Independența**» var den største rumenske oljetankeren noensinne. Den ble bygd i 1977 ved Constanța Verft.

Med et deplasement på 164 000 dvt, var *Independența* den første oljetankeren i denne serien, og det største skipet noengang bygd i Romania.

Dåpsseremonien fant sted den 27. mai 1977, med Nicolae og Elena Ceaușescu til stede. Champagneflasken, som Elena Ceaușescu lanserte, gikk ikke i stykker da den traff skroget. Dette ble av noen ansett for å være et dårlig tegn.

Om morgenen den 15. november 1979, på vei tilbake fra sin 19. sjøreise, befant «Independența» seg i Marmarahavet på vei mot Bosforus og Svartehavet. Klokka 04:35 (lokaltid), ble tankeren påkjørt av den greske lastebåten «Evriali». Sammenstøtet førte til at noen av tankene ble revet opp og en stor mengde råolje lekket ut i sjøen.

Gnister utløste flere kraftige eksplosjoner, noe som førte til at skipet ble antent og forliste. Av besetningen på 45, døde 42, 11 av dem ble aldri funnet. Kun tre besetningsmedlemmer kunne komme seg i sikkerhet. Brannen fortsatte i 29 dager.

Kapteinen på «Evriali», Alekos Adamopoulos, ble funnet skyldig og dømt til 20 måneder i fengsel.

Tankeren *Independența* ble erklært til totalvrak.

## Søsterskip
*MT «Unirea» («Unionen») 
*MT «Biruința» («Seieren») 
*MT «Libertatea» («Friheten») 
*MT «Pacea» («Freden»)

## Referanser


## Litteratur
* Constantin Cumpănă: *Tragedia navei Independența - cea mai mare catastrofă din istoria navigației maritime românești*, Editura Ex Ponto Constanța, 2006 

## Eksterne lenker
* 
* Detaljer og bilder av Independența 
* Se implinesc 30 de ani de la tragedia navei Independenta, 14 noiembrie 2009, Anca Chicu, *Ziua de Constanța (på rumensk)*
* Constanța: Sorin Mihăilescu, mecanicul supraviețuitor de pe nava Independența, este înmormântat astăzi, 28 februarie 2010, *Adevărul (på rumensk)*
* Tragedia navei Independența, 20 aprilie 2007, *Adevărul (på rumensk)*
* Catastrofa Independența - 30 de ani de la cel mai mare dezastru din istoria flotei maritime românești, 15 noiembrie 2009, *Adevărul (på rumensk)*
* Petrolierul „Independența“ și misterele lui, 19 noiembrie 2009, *Adevărul (på rumensk)*
* Omagiu adus tragediei navei „Independența”, Mirela Stîngă, 17 noiembrie 2009, *Telegraf Online Constanța (på rumensk)*
* FOTO VIDEO Mărturii din Iad. Ultimul supraviețuitor de pe Independența: „Am deschis gura morților pentru a-i recunoaște“, 15 noiembrie 2014, Mariana Iancu, *Adevărul (på rumensk)*
***Video***
* Video - Supertancul Independenta - Del 1, youtube
* Katastrofen Independenta.mp4 YouTube-fil
Saṃdhinirmocanasūtraen

**Saṃdhinirmocanasūtraen** (sanskrit; kinesisk: 解深密經; pinyin: *Jiě Shēnmì Jīng*; tibetansk: དགོངས་པ་ངེས་འགྲེལ༏, Wylie: *dgongs pa nges 'grel Gongpa Ngédrel*) eller **sūtraen om forklaringen av dypsindige hemmeligheter** er en mahayana-buddhistisk tekst som tilhører Yogācāra-skolen. Sūtraen ble oversatt fra sanskrit til kinesisk fire ganger, den mest komplette og troverdige oversettelsen ble gjort av Xuánzàng. Teksten ble også oversatt til tibetansk.
Compagnie Française des Mines de Bamble

**Compagnie Française des Mines de Bamble** var et fransk gruveselskap som i en periode var Norges største industriforetak. Det hadde skaffet seg retten til sølv- og kobberutvinning i Kviteseid og drev apatittutvinning i Bamble, lenger sør i Telemark.

På 1800-tallet skjedde det en «industriell revolusjon» i Bamble. Det var bl.a apatittforekomstene ved Feset som ga grunnlaget for virksomheten til gruveselskapet. Virksomheten gikk lokalt under navnet Ødegården Verk. Dette var også navnet på poststedet helt fram til det ble nedlagt midt på 1990-tallet.

Gull var mer interessant enn apatitt, og franskmennene kjøpte seg inn i Blika gruver i Svartdal i Seljord i begynnelsen av 1880-tallet, og som de opererte fram til århundreskiftet.

På det mest intense hadde de 350 mann (1880) i arbeid som produderte 10 000 tonn årlig. Fire innslag i fire nivåer – til sammen 900 meter.

I 1897 oppførte de driftsbygninger, og smelteovn var på plass året etter. Men gruven hadde ikke stor nok avkastning til at franskmennene kunne fortsette. Etter noen år solgte de den til norske kreditorer. 

## Referanser


## Eksterne lenker
* Bambles historie på kommunens nettsted
Søvngjenger (Štyrský)

**Søvngjenger** eller somnambulist (tsjekkisk: **Náměsíčná**) er et maleri fra 1925 av den tsjekkiske surrealist Jindřich Štyrský (1899–1942). 

Bildet er malt i pastellfarver og består av kubistisk-lignende flater med enkelte gjenkjennelige elementer som stiger, nett og et tomt hode.

Det ble kjøpt i 1965 av Moravisk Galleri i Brno. Stilmessig refererer bildet til Štyrskýs *artificialisme*, som han arbeidet med på den tiden. Štyrský var en av grunnleggerne av surrealismen i Tsjekkoslovakia.

## Referanser
Pöpa Tulku Dongak Tenpé Nyima

**Pöpa Tulku Dongak Tenpé Nyima** (tibetansk: བོད་པ་སྤྲུལ་སྐུ་མདོ་སྔགས་བསྟན་པའི་ཉི་མ་, Wylie: *bod pa sprul sku mdo sngags bstan pa'i nyi ma*) (født 1895 eller 1900, død 1959) var en person som tilhørte Nyingma-retningen av tibetansk buddhisme.

Pöpa Tulku var en elev av Khenpo Kunpal Rinpoche som tilhørte tradisjonen som ble innledet av Jamgön Mipham Rinpoche.

## Litteratur
*Bötrül, *Distinguishing the Views and Philosophies: Illuminating Emptiness in a Twentieth-century Tibetan Buddhist Classic*, State University of New York Press, 2011
*Nyoshul Khenpo, *A Marvelous Garland of Rare Gems*,  Padma Publishing, 2005
Patrul Rinpoche

**Patrul Rinpoche** (Wylie: *dpal sprul rin po che*, født 1808 i Dzachukha, østlige Tibet, død 1887) var en prominent skikkelse og forfatter innenfor skolen Nyingma i tibetansk buddhisme.

Patrul Rinpoche forfattet en rekke bøker. Flere av dem er oversatt til engelsk.

## Referanser
Piken fra Palls

***Piken fra Palls*** (originaltittel: *Pigen fra Palls*) er en dansk stumfilm fra 1917, regissert av Eduard Schnedler-Sørensen. Han skrev også manuset. 

Det var den aller første filmen som ble vist på Sandefjord-kinoen *Verdensteatret* da den ble innviet 17. mars 1917.

## Rolleliste
*Emil Helsengreen - *I.C. Brown, kjøpmann i Palls*
*Karen Sandberg - *Elly, Browns pleiedatter*
*Frederik Jacobsen - *Elton, fhv. militærlege*
*Alf Blütecher - *John, Eltons sønn*
*Ove Kühl- *Tom, Eltons sønn*
*Arne Weel - *Teddy, journalist*
*Peter Nielsen - *James Murray, toldsergent*
*Agnes Lorentzen

## Referanser


## Eksterne lenker
*
The Judy Garland Show

***The Judy Garland Show*** var et amerikansk musikkprogram som gikk på TV-kanalen CBS på søndager i 1963–1964. Til tross for det tidvis anstrengte forholdet med Judy Garland, hadde CBS hatt suksess med flere av TV-spesialene de hadde gjort med henne. Garland slet med dårlig økonomi, og så på dette TV-programmet som en mulighet til å stabilisere den. Serien fikk flere produksjonsproblemer, og hadde tre ulike produsenter for de 26 episodene som gikk. *The Judy Garland Show* var i utgangspunktet et program med sketsjer og andre komiske innslag, men endte opp med å bli en konsertserie.

Garland fikk god kritikk for arbeidet, men selve formatet og motskuespilleren Jerry Van Dyke fikk ikke like mye ros. TV-programmet gikk samtidig med *[[Bonanza]]*, den fjerde mest populære serien på den tiden, og fikk derfor lave seertall. Tilhengere av serien forsøkte å holde den gående, men CBS så seg nødt til å avlyse programmet etter kun én sesong. Musikkprogrammet ble nominert til én Golden Globe og fire Primetime Emmy Awards.

Garland og artisten Barbra Streisand gjorde en kjent vri på sangene sine da Streisand var gjest i episode 9. De sang en mashup av Streisands «Happy Days Are Here Again» og Garlands «Get Happy». Denne duetten ble spilt inn av Chris Colfer og Lea Michele for en episode av musikalserien *[[Glee]]*. Billy Porter og Cyndi Lauper har også gjort sin versjon av denne duetten. Streisand ble nominert til en Primetime Emmy Award for gjesterollen. Også bluegrassgruppen *The Dillards* gjestet showet.

## Episoder

## Referanser


## Litteratur
* Sanders, Coyne Steven (1990). *Rainbow's End: The Judy Garland Show*. Zebra Books. ISBN 0-8217-3708-2
* 

## Eksterne lenker
*
Erik Stiklestad

**Erik Stiklestad** (født 30. november 1970 i Verdal) er en norsk industrileder og tidligere styrkeløfter.

Han er en av tidenes mestvinnende norske utøvere i styrkeløft. Han er to ganger europamester (1997 og 2000), og han vant åtte NM-gull på rad i perioden 1995 til 2002. Hans personlige rekorder i styrkeløftkonkurranser er 352,5 kg i knebøy, 212,5 kg i benkpress, 350 kg i markløft og 900 kg sammenlagt.

Han er utdannet sivilingeniør med fordypning i stålteknologi. Han har hatt en rekke ingeniør- og lederstillinger i Aker-konsernet; i 2019 ble han verftsdirektør ved Aker Solutions Verdal.

## Nasjonale resultater og meritter i styrkeløft

### NM i styrkeløft

### Ungdoms-/junior-NM i styrkeløft

### Lag-NM i styrkeløft

## Internasjonale resultater og meritter i styrkeløft

### EM i styrkeløft

### VM i styrkeløft

## Referanser
Saltåno kraftverk

**Saltåno kraftverk** er et vannkraftverk ved Åkrafjorden i Etne kommune i Vestland.

Det er et elvekraftverk som utnytter et fall på 92 meter i Saltåna.

Installert effekt er 250 kW fra en peltonturbin. Årsproduksjon er 1 GWh.

## Referanser


## Kilder
* 
* NVE vannkraftdatabase
Kong Youde

**Kong Youde** (, pinyin: *Kǒng Yǒudé*; 1602–1652) var en eventyrer og offiser som tjenestegjorde under krigsherren Mao Wenlong frem til Maos død i 1629. 

Deretter arbeidet han for Sun Yuanhua, guvernør av Shandong, sammen med Geng Zhongming, en annen av Maos tidligere undergitte. Da Sun beordret dem om å forsterke Zu Dashou under slaget ved Dalinghe i 1631, gjorde Kong og Geng opprør, og gikk over til mandsjuene (som kort etter proklamerte seg som Qing-dynastiet i 1633. 

I 1634 tilkom også nok en tidligere av Maos offiserer, Shang Kexi. De tre deltok i flere felttok for Qing-duynastiet, og bidto til Ming-dynastiets sammenbrudd.

Kong Youde hevdet å nedstamme fra Konfucius. Dette ble også fastholdt av Qing-tidens biografier, men er blitt ansett som feilaktig. I Qufu ble han til og med nektet å besøke Konfuciusgravfeltet fordi man ikke anderkjente hans påstand. 

## Referanser


## Litteratur
* 

* 

*
Geir Sommerseth

**Geir Sommerseth** (født 19. mai 1961 i Moss, Østfold) er en norsk styrkeløfter og friidrettsutøver.

Sommerseth startet med styrkeløft tidlig på 1990-tallet i Moss Styrkeidrettsklubb, og i 1990 og 1991 vant han henholdsvis bronse- og sølvmedalje under NM i styrkeløft. I 1992 ble han dømt og midlertidig utestengt for dopingmisbruk.

Senere har Sommerseth deltatt internasjonalt i både EM og VM i styrkeløft, og nasjonalt vant han NM-gull fem år på rad i perioden 1996-2000. Hans personlige rekorder i konkurranse er 355 kg i knebøy, 212,5 kg i benkpress, 345 kg i markløft og 902,5 kg sammenlagt.

## Nasjonale resultater og meritter i styrkeløft

### NM i styrkeløft

## Internasjonale resultater og meritter i styrkeløft

### Nordisk mesterskap i styrkeløft

### EM i styrkeløft

### VM i styrkeløft

## Referanser
Radioåret 1930

**Radioåret 1930** er en oversikt over hendelser, radioprogram, fødte og avdøde personer med tilknytning til radio i 1930.

## Hendelser
* 30. oktober –  Moldovisk radio starter med kringkastinger til deler av Bessarabia fra Tiraspol.

## Fødsler

## Bildegalleri

Filminnspilling_"Andrine_og_Kjell"._-_L0016_275Fo30141604250148.jpg|Inger Marie Andersen(1930–1995)Fra *[[Andrine og Kjell]]* 1952 
Kristallen-vinnaren_Arne_Weise.jpg|Arne Weise(1930–2019)


## Referanser
Etappene i Giro d’Italia 2016

**Etappene i [[Giro d'Italia 2016]]**
## 1. etappe
; 6. mai 2016,  Apeldoorn, 9 km (ITT) 

## 2. etappe
; 7. mai 2016,  Arnhem  –  Nijmegen, 190 km 

## 3. etappe
; 8. mai 2016,  Nijmegen –  Arnhem, 190 km 

## 4. etappe
; 10. mai 2016, Catanzaro – Praia a Mare, 200 km 

 
## 5. etappe
; 11. mai 2016, Praia a Mare – Benevento, 233 km 

 
## 6. etappe
; 12. mai 2016, Ponte–Roccaraso, 165 km 

## 7. etappe
; 13. mai 2016, Sulmona–Foligno, 211 km 

## 8. etappe
; 14. mai 2016, Foligno–Arezzo, 186 km 

## 9. etappe
; 15. mai 2016, Radda in Chianti - Greve in Chianti, 40 km (Temporitt) 

## 10. etappe
; 17. mai 2016, Campi Bisenzio – Sestola, 219 km 

## 11. etappe
; 18. mai 2016, Modena–Asolo, 227 km 

## 12. etappe
; 19. mai 2016, Noale–Bibione, 182 km 

## 13. etappe
; 20. mai 2016, Palmanova – Cividale del Friuli, 170 km 

## 14. etappe
; 21. mai 2016, Alpago–Corvara, 210 km 

## 15. etappe
; 22. mai 2016, Castelrotto/Kastelruth–Alpe di Siusi/Seiseralm, 10 km (Temporitt) 

## 16. etappe
; 24. mai 2016, Bressanone/Brixen–Andalo, 132 km 

## 17. etappe
; 25. mai 2016, Molveno – Cassano d'Adda, 196 km 

## 18. etappe
; 26. mai 2016, Muggio–Pinerolo, 240 km 

## 19. etappe
; 27. mai 2016, Pinerolo–  Risoul 162 km 

## 20. etappe
; 28. mai 2016,  Guillestre– Vinadio 162 km 

## 21. etappe
; 29. mai 2016, Cuneo– Torino 163 km
H.P. Clausen

**Hans Peter Clausen** (født 31. januar 1928 i Bredebro i Sønderjylland, død 21. april 1998) var en dansk historiker og konservativ politiker. Han var minister 1986–1989 og formann i Folketingets presidium 1989–1993.

## Liv og virke
### Bakgrunn
Han vokste opp i Bredebro som sønn av førstelærer, senere skoleinspektør Peter Clausen og hustru Mette Marie Thomsen.

Etter studentereksamen i Sønderborg i 1946 studerte han historie og dansk ved Københavns Universitet, og ble cand.mag. ved Århus Universitet i 1955.

Han giftet seg i 1958 med journalist Ester Birthe Lindberg Nielsen fra Herlufsholm.
### Karriere
Han ble vitenskapelig assistent og senere adjunkt ved universitetets institutt for nyere historie, i 1964 amanuensis og lektor ved instituttet for statsvitenskap. I 1969 ble han professor. Han var overbibliotekar ved Statsbiblioteket i Århus 1984–1986. Som historiker arbeidet Clausen især med metode og Sønderjyllands historie i første halvdel av 1800-tallet. Ottar Dahl og Clausen tok initiativet til de nordiske metodekonferansene, avholdt fra 1965.
### Politiker
Etter å ha ledet regjeringens mediekommisjon, ble Clausen overraskende utnevnt til kulturminister i 1986. I 1987 fikk han også tilført ansvaret for radio og TV som kommunikasjonsminister. Som kultur- og kommunikasjonsminister forberedte han oppstarten av TV 2. Fra 1987 var Clausen valgt til Folketinget fra Nordjyllands amtskrets, fra 1994 fra Århus amtskrets. I 1988 ble han trafikkminister, og sikret flertall i Folketinget for Storebæltsbroen. Deretter var han justisminister fra januar til oktober 1989, da han ble formann i Folketingets presidium.

I 1993 ble Clausen kritisert for påstått unnfallenhet som daværende justisminister i tamilsaken, og avgikk som Folketingets formann. Han er den eneste formannen som ikke har ønsket sitt portrett hengende i Folketinget. Han avslo å bli de konservatives leder etter Hans Engell og Per Stig Møllers fall. I 1997 trådte Clausen ut av Folketinget for å bli dansk generalkonsul i Flensburg.

Clausen ble utnevnt til ridder av Dannebrogordenen i 1977.

## Referanser
Olaf Dahl

**Olaf Dahl** (født 1974) er en norsk, tidligere styrkeløfter og strongman. Han løftet for Kraftsportklubben av 1967 i Trondheim.

Hans personlige styrekløftrekorder i konkurranse er 390 kg i knebøy, 270 kg i benkpress, 367,5 kg i markløft og 1010 kg sammenlagt. Dahl ble i 2010 hedret med Norges Styrkeløftforbunds nest høyeste hedersmerke, gullklokka, og mottok forbundets hedersstatuett i 2011.

## Meritter
### VM i styrkeløft
* 2009: 3.-plass markløft (klasse +125 kg), sjetteplass sammenlagt
* 2008: **1.-plass markløft (klasse +125 kg)**, femteplass sammenlagt
* 2007: 3.-plass markløft (klasse +125 kg), tiendeplass sammenlagt

### EM i styrkeløft
* 2010: **1.-plass markløft (klasse +125 kg)**
* 2009: 3.-plass markløft (klasse +125 kg), sjetteplass sammenlagt

### NM i styrkeløft
* 2012: 3.-plass (klasse +120 kg)
* 2010: **1.-plass (klasse +125 kg)**
* 2009: **1.-plass (klasse +125 kg)**
* 2008: **1.-plass (klasse +125 kg)**
* 2007: **1.-plass (klasse +125 kg)**
* 2006: 2.-plass (klasse +125 kg)
* 2005: 2.-plass (klasse +125 kg)
* 2004: 2.-plass (klasse +125 kg)
* 2001: 3.-plass (klasse -125 kg)
* 2000: 2.-plass (klasse +125 kg)
* 1999: 2.-plass (klasse -125 kg)

### Norges sterkeste mann
* 2005: 2.-plass
* 2004: 3.-plass
* 2002: 2.-plass
* 2000: 3.-plass

## Referanser
Ardre kirke

**Ardre kirke** () er en evangelisk-luthersk kirke fra middelalderen i Visby på øya Gotland i Sverige.

## Historie og arkitektur

Den eldste delen av kirken er tårnet, datert til omkring 1200. Tårnet tilhørte opprinnelig en tidligere kirkebygning fra 1100-tallet. Midtskipet og koret ble erstattet med nåværende bygning rundt 1500. Portalen til koret, med skulpturer, har også opprinnelig tilhørt den tidligere kirken.

Kirkens interiør gjennomgikk en omfattende fornyelse etter planer utarbeidet av kunstneren Axel Haig () i 1900–1902, gjennomført i Neo-Medieval stil. De dominerende veggmaleriene er tegnet av Hägg. Noen få glassmalerier i vinduene eksisterer fortsatt, men er blitt supplert med modene replika under renoveringen.

Kirkens møbler er stort sett middelalderske: En altertavle fra det tidlige 1300-tallet, et kors og døpefonten, begge fra midten av 1200-tallet, og en utskåret Madonna fra cirka 1500 står i sitt originale miljø. Orgelet er et elaborert nygotisk kunstverk, laget i forbindelse med renoveringen i 1902 og inspirert av franske orgler fra middelalderen.

## Litteratur
* Johnny Roosval, Erland Lagerlöf: *Kyrkor på Gotland Kräklinge ting. Sydöstra delen.* In: *Sveriges kyrkor. Gotland.* Band 97, 4, 5. Generalstabens Litografiska Anstalts Förlag, Stockholm 1963, S. 648–856.

## Referanser


## Eksterne lenker
*
Sivert Bragstad (ordfører Sandvollan)

**Sivert Bragstad** (født 24. august 1895, død 1. juni 1966) var gårdbruker på Bragstad i Inderøy kommune og ordfører i Sandvollan kommune fra 1932 til 1934. Han representerte Bondepartiet, og var sønnesønn av Sivert Bragstad som var ordfører i Inderøy 1862-63.

Han gikk på Sund folkehøgskole både 1912–13 og 1914–15. Senere gikk han på Mære landbruksskole i 1922, men måtte avbryte skolegangen for å ta over gården da faren Elisæus Bragstad døde. Ved siden av gårdsdriften var han styreformann for Hustad meieri, styremedlem i Inderøy Sparebank, herredsstyremedlem fra 1926 og aktiv som dommer ved husdyrutstillinger. Han var også engasjert i husdyravl. 

Som sønnesønn av Sivert Bragstad hadde han flere kjente onkler og andre slektninger. Mora Berntine Tørrisdatter Koa var søster av Røras ordfører Johan Koa, og Sivert overtok gården Koa etter den ugifte onkelen.

## Referanser
Reidar Steen

**Reidar Steen** (født 25. juli 1944 i Trondheim, Sør-Trøndelag) er en av tidenes mestvinnende norske styrkeløftere. Blant annet vant han 16 NM-gull på rad i perioden 1970-1985, og i 1980 ble han også europamester.

Under styrkeløft-NM i Brumunddal 5. april 1987 avla Steen positiv dopingprøve, som viste bruk av anabole steroider. Domsutvalget i Norges Idrettsforbund suspenderte og diskvalifiserte Steen fra organisert idrett for en to-årsperiode, frem til 11. juni 1989. Han har ikke deltatt i større styrkeløftkonkurranser siden dopingdommen.

## Nasjonale resultater og meritter i styrkeløft

### NM i styrkeløft

*Norgesmesterskap i regi av [[Norges Styrkeløftforbund]]:*

*Norgesmesterskap i regi av Norges Kroppsbyggerforbund:*

### Veteran-NM i styrkeløft

### Lag-NM i styrkeløft

## Internasjonale resultater og meritter i styrkeløft

### EM i styrkeløft

### VM i styrkeløft

## Resultater og meritter i vektløfting

## Referanser
Einar Rød

**Harald Einar Rød** (1897–1931) var en norsk skuespiller. 

Han teaterdebuterte i 1915. Rød var fra 1924 ved Nationaltheatret der han gjorde større roller i skuespill som *Til fremmed havn* av Sutton Vane og *[[Maria Stuart (skuespill)|Maria Stuart]]* av Friedrich von Schiller. Han var også med i noen svenske stumfilmer og viste stort talent for mediet, blant annet i rollen som den nye presten i *[[Presteenken]]* av Carl Theodor Dreyer (1920). *Presteenken* bygget på et verk av forfatteren Kristofer Janson, og lyrikeren Olav Aukrust (1883-1929) hadde en av de andre rollene i filmen.

Einar Rød var i en periode gift med den svenske skuespilleren Mary Johnson, og de medvirket begge blant annet i den tyske filmen *Die Stimme des Herzens*, som ble regissert av Hanns Schwarz.

## Filmografi
* 1919 – *[[Synnøve Solbakken (1919)|Synnøve Solbakken]]*; regissert av John W. Brunius
* 1920 – *[[Presteenken]]*; regissert av Carl Th. Dreyer
* 1920 – *[[Robinson i skjærgaarden]]*; 
* 1924 – *[[Die Stimme des Herzens]]*; regissert av Hanns Schwarz

## Teater
### Roller (inkomplett)

## Referanser


## Eksterne lenker
*
Zuzanna Szadkowski

**Zuzanna Szadkowski** (født 22. oktober 1978 i Warszawa) er en polsk-amerikansk skuespiller.

Hun har rollen som *Dorota* Gossip Girl.

## Referanser


## Eksterne lenker
*
Offertorium

**Offertorium** (av latin *offero*, 'bære fram') er et liturgisk begrep. Det brukes om frembæringen av brød og vin før det blir vigslet eller helliggjort. Offertorium innleder nattverden i den romersk-katolske messen. Like etter følger den eukaristiske bønn.

Offertorium er også betegnelsen på den latinske antifon, eller det omkvedet til davidssalmen som blir sunget under offergangen. Sangen hadde visstnok opprinnelig som formål å dempe den larm som fulgte av prosesjonen. Sangen ble sunget av to kor, og sangen varte så lenge gavene ble gitt. Sangerne hadde med seg vannet til vinen. Etter hvert gikk man over til å la en solist synge offertoriet, noe som medførte at vanskelighetsgraden økte.  

## Referanser
Dan Peter Ulvestad

**Dan Peter Stensøe Ulvestad** (født 1989) er en norsk fotballspiller som spiller for Kristiansund Ballklubb.

Dan Peter Ulvestad er storebroren til Pål Erik Ulvestad, og Fredrik Ulvestad.

## Referanser


## Eksterne lenker
*
Gorampa Sönam Senge

**Gorampa Sönam Senge** (tibetansk:  གོ་རམས་པ་བསོད་ནམས་སེང་གེ་, Wylie: *go rams pa bsod nams seng ge*, født 1429, død 1489) var en av de største filosofer i tibetansk historie. Hans tekster var ofte kritiske overfor tekstene til Jé Tsongkhapa. Av denne grunn ble de forbudt av den tibetanske regjering. Ved begynnelsen av 1900-tallet ble hans gjenværende verker samlet av Khenpo Jamyang Gyaltsen og utgitt av Jamyang Khyentse Chökyi Lodrö. De ble videre omgjort til en stor del av pensumet ved  Dzongsar shedra-

Gorampa Sönam Senge var den sjette tronholder ved Ngorklosteret fra 1483 til 1486

## Referanser


## Litteratur
*Jose Ignacio Cabezon, *Freedom from Extremes: Gorampa's "Distinguishing the Views" and the Polemics of Emptiness*, Wisdom Publications, 2007
*Sonam Thakchoe, *The Two Truths Debate: Tsongkhapa and Gorampa on the Middle Way*, Wisdom Publications, 2007
UltraBirken løp

**UltraBirken løp** er et årlig terrengløp som ble arrangert første gang i 2009. Start er på Sjusjøen og mål er ved Håkons Hall på Lillehammer. Løypa er ca 60&nbsp;km lang.

I 2009 fullførte 49 av 52 startende utøvere, mens i 2015 var det ca. 200 deltakere.

## Tidligere løp

## Se også
* Birkebeinerløpet
* UltraBirken sykkel
Ba Province

**Ba Province** er en provins vest på den største øya i Fiji, Viti Levu. Det er den nest største provinsen på Fiji, og det er den mest folkerike. Ba er en del av divisjonen Western på Fiji, en av landets fire regioner.

Ba omfatter byene og distriktene Ba, Magodro, Nadi, Nawaka, Tavua, Vuda og Vitogo. Byen Lautoka og øygruppen Yasawa utenfor vestkysten av Viti Levu, er også en del av provinsen Ba.

## Referanser
Karla Linhave Siverts

**Karla Linhave Siverts** (født 12. juni 1987, død 23. juni 2016) var en norsk kokk som var kjøkkensjef på restauranten Smalhans i Oslo.

Siverts var fra Skui i Bærum. Hun arbeidet blant annet på Bagatelle og Strand restaurant. Siverts ble kåret til «bondelagskokken» 2015–2016 av Norges Bondelag.

Siverts deltok i *Hellstrøms mesterkokk* på TV3  og *Kokkenes kamp* på TV 2  og var meddommer i *[[Mitt kjøkken ruler]]* på TVNorge i 2016. Hun hadde en matspalte i *Dagbladet* og *NORDmagasinet*. Kokeboken *Eventyrlig : Jakten på de beste norske råvarene* som Siverts skrev sammen med Øivind Hånes, designeren Kenneth Hansen og fotografen Mats Widén ble utgitt etter hennes død.

Siverts var gift og hadde en datter (født 2013).

## Referanser




## Eksterne lenker
*
UltraBirken løp 2015

**UltraBirken løp 2015** var en del av Birkebeinerløpet 2015, og ble arrangert 13. juni 2015. Løpet var 60 km langt. 

## Resultater, herrer




### Kvinner



 

## Eksterne lenker
* Langrenn.com - UltraBirken Løp vunnet av Marte Pedersen og John Henry Strupstad
Shakya Chogden

**Shakya Chogden** (tibetansk: *shakya mchog ldan*, født 1428, død 1507) var en viktig religiøs embedsperson innenfor Sakya-skolen i tibetansk buddhisme. Han var en elev av Rongtön Sheja Kunrig (1367&ndash;1449) som grunnla Nalenda-kosteret.

I 1469 grunnla Shakya Chogden klosteret Thubten Serdogchen sør for byen Shigatse.

## Referanser
Kroatia under Kortbane-EM i svømming 2015

**[[Kroatia]]** deltok under **[[Kortbane-EM i svømming 2015]]** i Netanya i Israel fra 2. til 6. desember 2015 og tok en medalje.
__NOTOC__
## Medaljevinnere

## Referanser
Rongtön Sheja Kunrig

**Rongtön Sheja Kunrig** (tibetansk: rong ston shes bya kun rig, født 1367, død 1449), også kjent som **Shakya Gyaltsen** (shakya rgyal mtshan) var en stor lærer innenfor skolen Sakya i tibetansk buddhisme, og var spesielt kjent for sitt mesterskap av prajñāpāramitā lærdommene. Han grunnla Nalendra-klosteret 1436.

## Referanser


## Eksterne lenker
* Rongtön Sheja Künrig ved Lotsawa House